నేను ఆడితే టీమిండియా
క్రికెటర్లను పంపరట: కుంద్రా వెల్లడి
న్యూఢిల్లీ: ఇప్పటివరకు ఆస్ట్రేలియాతో పరిమిత ఓవర్ల సిరీస్‌ ముగిసింది. ఆస్ట్రేలియాతో ద్వైపాక్షిక సిరీస్‌లో బిజీ బిజీగా గడిపిన భారత క్రికెటర్లు ఇప్పుడు సెలబ్రిటీ క్లాసికో ఫుట్‌బాల్‌ ఈవెంట్‌కు సన్నద్ధమవుతున్నారు. అక్టోబర్‌ 22 నుండి న్యూ జిలాండ్‌తో మూడు వన్డేలు, మూడు టీ20ల సిరీస్‌ ఆరంభం కానుంది.
ఈనేపథ్యంలో లభించిన అతికొద్ది సమయాన్ని భారత క్రికెటర్లు ఇప్పుడు సెలబ్రిటీ క్లాసికో ఫుట్‌బాల్‌ టోర్నీకి వినియోగించుకోనున్నారు.విరాట్‌ కోహ్లీ ఫౌండేషన్‌ కోసం నిధులు సేకరించే క్రమంలో భాగంగా ఆదివారం అంధేరిలోని స్పోర్ట్స్‌ కాంప్లెక్స్‌లో బాలీవుడ్‌ హీరో అభిషేక్‌ బచ్చన్‌ జట్టుతో కోహ్లీ నేతృత్వంలోని టీమిండియా తలపడనుంది. ఈ మ్యాచ్‌లో టీమిండియా కెప్టెన్‌ విరాట్‌ కోహ్లీతో పాటు మహేంద్రసింగ్‌ ధోని, శిఖ్‌ర్‌ ధావన్‌, కెఎల్‌ రాహుల్‌లు పాల్గొననున్నారు.తాజాగా, ఈ టోర్నీలో బాలీవుడ్‌ నటుడు అభిషేక్‌ బచ్చన్‌ జట్టు నుంచి వ్యాపారవేత్త రాజ్‌ కుంద్రాను తప్పించారు. ఇండియన్‌ ప్రీమియర్‌ లీగ్‌ (ఐపిఎల్‌)లో రాజ స్థాన్‌ రాయల్స్‌ మాజీ సహ యజమాని అయిన రాజ్‌కుం ద్రాకు బిసిసిఐ షాకిచ్చింది. 2013లో ఐపిఎల్‌ స్ఫాట్‌ ఫిక్సింగ్‌ ఆరోపణలు ఎదుర్కొన్న రాజ్‌ కుంద్రా ఆడితే తమ ఆటగాళ్లను పంపబోమని బిసిసిఐ చెప్పడంతో కుంద్రాను ముందుగానే తప్పించారు. తనను ఫుట్‌బాల్‌ మ్యాచ్‌ నుంచి తప్పించిన విషయాన్ని ముంబై మిర్రర్‌కు ఇచ్చిన ఇంట ర్వ్యూలో రాజ్‌ కుంద్రా తెలిపారు.
సెలబ్రిటీ క్లాసికో ఫుట్‌బాల్‌ మ్యాచ్‌లో నేను ఆడితే బిసిసిఐ తమ ఆటగాళ్లను పంపమనే విషయాన్ని నాకు స్పష్టం చేసింది. ఇదే విషయాన్ని ఫుట్‌బాల్‌ మ్యాచ్‌ను నిర్వహిస్తున్న జిఎస్‌ ఎంటర్టైన్మెంట్‌కు రాత పూ ర్వకంగా తెలియజేశా. కానీ వారి నుంచి కూడా సరైన సమాధానం లేదని రాజ్‌ కుంద్రా అన్నారు. దాంతో ఫుట్‌బాల్‌ లీగ్‌కు దూరంగా ఉండాల్సి వస్తోంది. శుక్రవారం సాయంత్రం నాకు జిఎస్‌ ఎంటర్టైన్మెంట్‌ నుంచి కాల్‌ వచ్చింది. ఈ టోర్నీలో నేను గనుక పాల్గొంటే బిసిసిఐ తమ ఆటగాళ్లను పంపదని అన్నారు. దీంతో చేసేదేం లేక టోర్నీ నుంచి తప్పుకున్నానని రాజ్‌ కుంద్రా ఆవేదన వ్యక్తం చేశాడు. ఇదిలా ఉంటే విరాట్‌ కోహ్లీ ఆల్‌ హార్ట్స్‌ ఎఫ్‌సి జట్టుకి కెప్టెన్‌గా ఉం డగా, ఆల్‌ స్టార్స్‌ ఎఫ్‌సి జట్టుకు రణ్‌బీర్‌ కపూర్‌ నేతృత్వం వహించనున్నారు. ఈ మ్యాచ్‌ కోసం ఇప్పటి నుంచే ధోని ప్రత్యేక ప్రణాళికలు సిద్ధం చేసుకున్నాడు. మరోవైపు ఈ మ్యాచ్‌ గురించి కోహ్లీ మాట్లాడుతూ పెద్ద మైదానాల్లో ఫుట్‌ బాల్‌ మ్యాచ్‌ ఆడిన అనుభవం లేదన్నారు.